ללכת שבי אחריה – החיים היפים עם אורית ענבר
מאז ומתמיד אני אוהבת לקרוא ספרי מתח, ואם אני מוצאת ספר מתח טוב אני שמחה לפרגן לו. לאחרונה נכחתי בהשקה של ספר ביכורים של סופרת ישראלית, שכתבה ספר מתח. ספר ביכורים בז'אנר המתח של סופרת ישראלית, ועוד אישה בשנות ה-50 לחייה בלי רקע בתחום, אינו דבר של מה בכך. זה כבר זיכה את הסופרת, רונית אגם, ואת ספרה, שבויה בין עולמות בכמה נקודות זכות אצלי.
עלילת שבויה בין עולמות מתארת את האירועים הבלתי שגרתיים אשר מטלטלים את חייה של רחל, בת למשפחה דתית, המנסה לשלב בין מימוש עצמי ובין ציפיות החברה. עולמה הפנימי, העולם החילוני והעולם שמעבר לכל דמיון, שאפילו בחלומותיה הפרועים לא שיערה שתגיע אליו, מתערבבים זה בזה במציאות חייה והיא נותרת שבויה בין עולמות. החלטותיה, השתלשלות האירועים וסכנת החיים הנשקפת לה שזורות זו בזו ויוצרות עלילה מרתקת וסוחפת, המותירה את הקורא מהורהר גם בתום קריאת הספר.
בהשקת ספרה שנערכה לאחרונה במרכז פנורמה בחיפה סיפרה אגם, טבריינית במקור וכיום תושבת קרית ביאליק, כי, באופן טבעי, ישנם מספר אלמנטים ביוגרפיים משותפים לה ולגיבורת ספרה, אולם, מעבר לכך, מדובר בעלילה שהיא כולה פרי הדמיון. אגם, בת 54, אמא ל-4 ילדים, סבתא לנכד בן שלוש (ועוד אחד בדרך), מורה וקואצ'רית להעצמה, חלמה על הוצאת ספרה במשך שנים רבות. במשך שנים אלה היא כתבה בעיקר למגירה ורק לאחרונה העזה להגשים את חלומה הגדול ולהוציא לאור את הספר פרי עטה.
על עלילת הספר היא שקדה במשך כשלוש שנים שבהן ביצעה תחקיר מעמיק. לאט לאט, היא הרגישה כיצד הדברים מתחברים לכדי סיפור עוצמתי ומרטיט לבבות, פרי דמיונה העשיר. אגם, אחזה בספרה והייתה נרגשת כולה כשדיברה עליו. היא הבטיחה כי לקוראים צפויה הפתעות רבות במהלך קריאת העלילה. עוד סיפרה אגם כי בימים אלה מתקיימים מגעים עם מספר חברות למכירת זכויות הספר להפקת סרט קולנוע ו/או סדרה בהפקת מקור מקומית.
שבויה בין עולמות, רונית אגם, הוצאת ניב, 237 עמ', 87 שקלים
19 ביולי 2018 20 ביולי 2018 Orit Inbar
4 מחשבות על “ללכת שבי אחריה”
שלומי הרוש הגיב:
21 ביולי 2018 ב- 8:36
סיימתי לקרוא לפנות בקר את הספר… הרגשה כאילו אתה בתוך סרט מתח… מחכה כבר לספר ההמשך… מדהים
21 ביולי 2018 ב- 8:38
איזו כתבה מפרגנת. גם אני קראתי ״בלגימה״ אחת והלכתי שבי אחרי רחל
22 ביולי 2018 ב- 9:55
22 ביולי 2018 ב- 22:45
קראתי ולא יכולתי להפסיק
קודם הפוסט הקודם: מביאים את הים לירושלים
לשלב הבא הפוסט הבא: נקי באסלה